42. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 3012133/678 της 22 Ιουν./7 Ιουλ. 1993 (ΦΕΚ Β΄ 487) Ορισμός αρμόδιας αρχής. Έχοντας υπ’ όψιν: 1.Το Π.Δ. 543/10.10.89 «περί Οργανισμού του Υπουργείου Οικονομικών» αριθ. 3 (ΦΕΚ 229/Α΄/89). 2.Τον Κανονισμό (ΕΟΚ) αριθ. 2455/92 του Συμβουλίου της 23 Ιουλ. 1992 για τις εξαγωγές ορισμένων επικινδύνων χημικών ουσιών άρθρ.3. 3.Την Απόφαση Υ. 2009/20.5.93 του Πρωθυπουργού και του Υπουργού Οικονομικών «Ανάθεση αρμοδιοτήτων του Υπουργού Οικονομικών στους Υφυπουργούς Οικονομικών (ΦΕΚ 365/Β΄/21.5.93). 4.Το άρθρ.27 του Νόμ. 2081/1992 (Α΄ 154), με το οποίο προστέθηκε άρθρ.29Α στο Νόμ. 1558/1982 και το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογισμού, αποφασίζουμε: Ορίζουμε το Γενικό Χημείο του Κράτους, Δ/νση Περιβάλλοντος, ως την αρμόδια Ελληνική Αρχή για τις διαδικασίες Κοινοποίησης και Πληροφόρησης που προβλέπονται από τον κανονισμό (ΕΟΚ) αριθ. 2455/92 του Συμβουλίου και αναφέρονται σε ορισμένες επικίνδυνες χημικές ουσίες. 